Robert Maaskant

Robert Maaskant (s. 10. tammikuuta 1969) on alankomaalainen jalkapallovalmentaja ja entinen keskikenttäpelaaja. 

Ura pelaajana

Maaskant aloitti peliuransa deventeriläisseura Go Ahead Eaglesissa 1989. Hän vaihtoi seuraa tiheään pelaten Alankomaiden ohella myös Skotlannissa Motherwellin joukkueessa kaudella 1991–1992. Maaskantin peliura päättyi kauden 1995/96 jälkeen Excelsior Rotterdamin paidassa.

Ura valmentajana

Valmennusuransa Maaskant aloitti 1996 FC Zwollen apuvalmentajana. Kolmen kauden jälkeen hän nousi RBC Roosendaalin päävalmentajaksi 1999, josta siirtyi kolmen kauden jälkeen Go Ahead Eaglesiin kesäkuussa 2002. Pesti jäi lyhyeksi ja jo tammikuussa 2003 Maaskant jätti deventeriläisseuran ja palasi RBC Roosendaaliin.

Kesällä 2004 Maaskant siirtyi Willem II Tilburgin päävalmentajaksi. Pesti seurassa jäi reilun kauden mittaiseksi, kun hän sai potkut marraskuussa 2005. Valmennustehtäviin hän palasi tammikuussa 2006 ja jälleen RBC Roosendaalissa. Hän sai potkut kesällä 2007 ja siirtyi vuoden sopimuksella MVV Maastrichtin päävalmentajaksi. 

Kesällä 2008 Maaskant palasi Eredivisiehen valmentajan, kun kaudella 2007/08 loistavasti kolmanneksi sijoittunut NAC Breda palkkasi hänet Ernie Brandtsin seuraajaksi. Hänen johdollaan NACin sijoitus Eredivisiessä putosi ja kaudella 2008/09 seura sijoittui yhdeksänneksi. Eredivisien karsinnoissa Eurooppa-liigaan NAC esiintyi kuitenkin vahvasti ja voitti karsintafinaalissa FC Groningenin yhteismaalein 4–1 ja selvisi eurokentille. 

Kaudella 2009/10 NAC taisteli talousvaikeuksia vastaan ja sijoittui liigassa kymmenenneksi jääden pisteellä europelikarsintojen ulkopuolelle. Elokuussa 2010 Maaskant jätti seuran ja siirtyi puolalaisen Wisła Krakovan päävalmentajaksi. Maaskant named as Wisla head coach Maaskant johdatti Wisłan debyyttikaudellaan Puolan mestariksi kahden vuoden tauon jälkeen. Kausi 2011/12 lähti kuitenkin nihkeämmin käyntiin sekä Ekstraklasassa että Eurooppa-liigassa ja lopulta Maaskant sai potkut marraskuun alussa 2011. Wobbling Wisła sack coach Maaskant

Toukokuun alussa 2012 Maaskant palasi valmennustehtäviin yhdysvaltalaisen Texas Dutch Lionsin päävalmentajaksi ja urheilutoimenjohtajaksi. Champions League Coach Maaskant to Join Texas Dutch Lions Alankomaalaisvalmentajan kehitystyö seurassa päättyi kuitenkin lyhyeen, sillä toukokuun lopussa hänestä tuli Eredivisie-seura FC Groningenin uusi päävalmentaja. Maaskant gaat tekenen bij FC Groningen  Hänen sopimuksensa Texasin kanssa mahdollisti pikaisen paluun Eurooppaan. Maaskant: "Voor spektakel zorgen in Euroborg" Maaliskuussa 2013 Maaskant ilmoitti, että hän ei jatka seuran valmentajana kauden jälkeen. Coach Maaskant na dit seizoen weg bij FC Groningen Groningen sijoittui lopulta Eredivisiessä seitsemänneksi.

Kesäkuussa 2013 Maaskantista tuli FK Dinamo Minskin päävalmentaja. Maaskant tekent voor anderhalf jaar in Minsk Hollantilainen luotsasi Dinamon kaudella 2013 liigassa kolmanneksi. Kauden jälkeen hän siirtyi Columbus Crew'n apuvalmentajaksi MLS-liigaan. Tammikuussa 2015 Maaskant palasi NAC Bredan päävalmentajaksi pelastamaan seuraa putoamiselta Eredivisiestä. Maaskant: NAC heeft een speciale plaats in mijn hart Maaskantin johdolla seura selvitti tiensä putoamiskarsintoihin, mutta jatkoaikatappio Rodalle tiesi seuran putoamista Eerste Divisieen 15 perättäisen pääsarjakauden jälkeen. Maaskant jätti tehtävänsä kauden päätyttyä.NAC Breda benoemt Dijkhuizen tot nieuwe trainer

Maaliskuun lopussa 2017 Maaskant palasi valmennustehtäviin, kun hänestä tuli Eredivisien hännille juuttuneen Go Ahead Eaglesin päävalmentaja.Robert Maaskant moet Go Ahead redden Maaskant ei onnistunut pelastamaan seuraa putoamiselta ja jätti tehtävänsä kauden jälkeen.Vlemmings nieuwe trainer Go Ahead Eagles

Kesäkuussa 2019 Maaskant palasi valmennustehtäviin VVV-Venlon uutena päävalmentajana.Robert Maaskant nieuwe trainer VVV Venlon kausi alkoi heikosti ja Maaskant sai potkut putoamiskamppailuun vajonneesta seurasta jo marraskuussa 2019.Samenwerking met Maaskant beëindigd 

Meriitit valmentajana

 Puolan mestaruus: 2011

 Lähteet 

Aiheesta muualla

 Transfermarkt.de

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1969 syntyneet
Luokka:Elävät henkilöt